2016.gada .maijā Noteikumi Nr.

Rīgā (prot. Nr. .§)

**Grozījumi Ministru kabineta 2015.gada 16.jūnija noteikumos Nr.323 “Valsts un Eiropas Savienības atbalsta piešķiršanas kārtība pasākuma “Lauku saimniecību un uzņēmējdarbības attīstība” apakšpasākumā “Atbalsts jaunajiem lauksaimniekiem uzņēmējdarbības uzsākšanai””**

*Izdoti saskaņā ar* [*Lauksaimniecības un lauku
attīstības likuma*](http://likumi.lv/ta/id/87480-lauksaimniecibas-un-lauku-attistibas-likums)[*5. panta*](http://likumi.lv/ta/id/87480-lauksaimniecibas-un-lauku-attistibas-likums#p5) *ceturto daļu*

Izdarīt Ministru kabineta 2015.gada 16.jūnija noteikumos Nr.323 “Valsts un Eiropas Savienības atbalsta piešķiršanas kārtība pasākuma “Lauku saimniecību un uzņēmējdarbības attīstība” apakšpasākumā “Atbalsts jaunajiem lauksaimniekiem uzņēmējdarbības uzsākšanai”” (Latvijas Vēstnesis, 2015, 127. nr.) šādus grozījumus:

1. Papildināt 3. punktu aiz vārdiem “darbaspēka atjaunošanos” ar vārdiem “un paaudžu nomaiņu”.
2. Papildināt noteikumus ar 5.1 apakšpunktu šādā redakcijā:

“5.1 Šo noteikumu izpratnē pamatdarbības nozare ir joma, kurā gūtie ieņēmumi ir vismaz 50 procenti no atbalsta pretendenta kopējā apgrozījuma kalendārajā gadā. Ieņēmumi no lauksaimniecības produktu ražošanas ietver arī ieņēmumus no pašražoto lauksaimniecības produktu pārstrādes.”

1. Papildināt noteikumus ar 5.2 apakšpunktu šādā redakcijā:

“5.2 Šo noteikumu izpratnē saimniecības dibināšanas process ir šādu darbību kopums:

5.2 1. saimniecība tiek pārņemta, mantota vai dibināta, reģistrējot to Uzņēmumu reģistrā, vai fiziska persona reģistrējas kā saimnieciskās darbības veicējs Valsts ieņēmumu dienestā;

5.22. tiek iegūtas saimniecības darbībai nepieciešamās lietu tiesības uz zemi (reģistrētas zemesgrāmatā sešu mēnešu laikā pēc tam, kad stājies spēkā lēmums par projekta iesnieguma apstiprināšanu), dzīvniekiem un citiem ražošanas līdzekļiem;

5.23. tiek uzskaitīta saimniecības saimnieciskā darbība, sagatavojot gada pārskatu vai gada ienākumu deklarāciju saskaņā ar normatīvajiem aktiem par gada pārskatu sagatavošanu un to iesniedzot Valsts ieņēmumu dienestā.”

1. Papildināt noteikumus ar 7.1 un 7.2 punktu šādā redakcijā:

“7.1 Šo noteikumu 7. punktā minētais atbalsta pretendents projekta iesniegšanas brīdī atrodas saimniecības dibināšanas procesā, izpildot vismaz vienu, bet ne visus no šo noteikumu 52.punktā noteiktajām darbībām.”

“7.2 Šo noteikumu 7. punktā minētais atbalsta pretendents projekta iesniegšanas brīdī dibina saimniecību un šajā procesā izpilda vismaz vienu, bet ne visas šo noteikumu 5.2 punktā noteiktās darbības.”

1. Papildināt 8.1. apakšpunktu aiz skaitļa un vārda “70 000 *euro*” ar vārdiem iekavās “(ņemot vērā saistītos uzņēmumus (tostarp vienu vienotu uzņēmumu) saskaņā ar normatīvajiem aktiem par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020. gada plānošanas periodā).”
2. Papildināt noteikumus ar 8.1.1 apakšpunktu šādā redakcijā:

“8.1.1 Saimniecības ekonomiskā lieluma standarta izlaides vērtības noteikšanai ņem vērā ražošanas resursus, kurus izmanto nepārstrādātu lauksaimniecības produktu ražošanai un no kuru ražošanas tiek gūts ekonomisks labums.”

1. Izteikt 12. punktu šādā redakcijā:

“12. Atbalsta apmērs darījumdarbības plāna īstenošanai ir 40 000 *euro*, kas tiek izmaksāti divās daļās atbilstoši darījumdarbības plānam:

12.1. pirmo maksājumu 80 procentu apmērā no kopējās atbalsta summas saskaņā ar šo noteikumu 13.1. apakšpunktu atbalsta pretendents saņem pēc tam, kad stājies spēkā lēmums par projekta iesnieguma apstiprināšanu, un to izmaksā ne vairāk kā trīs daļās, pamatojoties uz priekšapmaksas rēķiniem vai darījumus apliecinošiem dokumentiem;

12.2. gala maksājums 20 procentu apmērā no kopējās atbalsta summas, ko atbalsta pretendents saņem pēc pilnīgas darījumdarbības plāna īstenošanas un darījumdarbības plānā sasniegto mērķu izvērtējuma.”

1. Papildināt 13.2. apakšpunktu aiz vārda “izmaksas” ar vārdiem “tai skaitā konsultāciju pakalpojumu, mācību un apgrozāmo līdzekļu iegādes izmaksas”.
2. Papildināt 15. punktu aiz vārda “apstiprināšanu” ar vārdiem “izņemot konsultāciju pakalpojumu izmaksas”.
3. Papildināt 18.4. apakšpunktu aiz vārdiem “būvmateriālu iegāde” ar vārdiem “kopā ar projekta iesniegumu vai sešu mēnešu laikā kopā ar šo noteikumu 26. punktā minēto atbalsta pieprasījumu”.
4. Papildināt 18.6. apakšpunktu aiz vārdiem “mācību programmu” ar vārdiem “ar apgūto lauksaimniecības mācību stundu apjomu”.
5. Papildināt 20.2. apakšpunktu aiz vārdiem “par paredzētajiem ieguldījumiem saimniecības attīstībā” ar vārdiem “kas ir tieši saistīti ar nepārstrādātu lauksaimniecības produktu ražošanu”.
6. Izteikt 21. un 22. punktu šādā redakcijā:

“21. Darījumdarbības plānu sagatavo divu līdz četru kalendāra gadu ilgam laikposmam, izņemot darījumdarbības plānu gaļas liellopu audzēšanas vai aitkopības nozarē, kā arī ilggadīgo stādījumu ierīkošanā, kuru sagatavo četriem gadiem, un, to īstenojot:

21.1. tiek sasniegti darījumdarbības plānā noteiktie mērķi;

21.2. neto apgrozījums no nepārstrādātu lauksaimniecības produktu ražošanas un saimniecības ekonomiskā lieluma standarta izlaides vērtība sasniedz šo noteikumu 8.1. apakšpunktā minēto minimālo robežvērtību;

21.3. šo noteikumu 21.2. apakšpunktā minētais sasniegtais neto apgrozījums no nepārstrādātu lauksaimniecības produktu ražošanas vai saimniecības ekonomiskā lieluma standarta izlaides vērtība ir palielinājusies vismaz par 20 procentiem. Ja darījumdarbības plānā noteiktais mērķis ir mainīt lauksaimniecības nozari, kurā saimniecība ir specializējusies, palielinājums ir tajā lauksaimniecības nozarē, uz kuru saimniecība pārorientējusies un kura ir kļuvusi par jauno pamatdarbības nozari.”

22. Lauku atbalsta dienests, izskatot projekta iesniegumu, kas ietver darījumdarbības plānu, vērtē šī darījumdarbības plāna kvalitāti un ieguldījumu atbilstību sasniedzamajiem mērķiem, kā arī darījumdarbības plānā noteikto sasniedzamo mērķu samērīgumu attiecībā pret kopējo saņemtā atbalsta apmēru.”

1. Papildināt 24. punktu ar 24.5. apakšpunktu šādā redakcijā:

“24.5. integrētās lauksaimniecības atbilstību apliecinošus dokumentus, ja darījumdarbības plāna īstenošanai saimniecība ir ietverta integrētās augu audzēšanas kontroles shēmā.”

1. Izteikt 26. punktu šādā redakcijā:

“26. Atbalsta pretendents Lauku atbalsta dienestā iesniedz atbalsta pieprasījumu (3. pielikums). Lauku atbalsta dienests maksājumus veic saskaņā ar normatīvajiem aktiem par valsts un Eiropas Savienības atbalsta piešķiršanu lauku un zivsaimniecības attīstībai 2014.–2020. gada plānošanas periodā pēc šo noteikumu 13.1. apakšpunktā minēto priekšapmaksas rēķinu vai darījumus apliecinošu dokumentu saņemšanas.”

1. Izteikt 28. punktu šādā redakcijā:

“28. Lauku atbalsta dienests pieprasa saņemtā atbalsta atmaksu pilnā vai daļējā apmērā normatīvajos aktos par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020. gada plānošanas periodā noteiktajā kārtībā, ja:

28.1. atbalsta pretendents nav sasniedzis darījumdarbības plānā noteiktos mērķus;

28.2. atbalsta pretendents pēc darījumdarbības plāna īstenošanas nav sasniedzis darījumdarbības plānā ietvertos ekonomiskos rādītājus saskaņā ar šo noteikumu 21.2. un 21.3. apakšpunktu;

[28.3](http://m.likumi.lv/doc.php?id=275042#piel28.3). atbalsta pretendents nav ieguvis šo noteikumu 7.1.2. apakšpunktā minēto izglītību;

28.4. atbalsta pretendents pārtrauc darījumdarbības plāna īstenošanu vai neveic saimniecisko darbību;

28.5. ieguldījumi nav īstenoti vai ir īstenoti daļēji un neatbilst darījumdarbības plānam;

28.6. darījumdarbības plāna īstenošanas laikā un pabeigšanas brīdī atbalsta pretendents nenodrošina sākotnējo projektu atlases kritērijos (2. pielikums) iegūto punktu skaitu, un tas rada risku atbalsta saņemšanai.”

1. Izteikt 1. pielikumu jaunā redakcijā (1. pielikums).
2. Izteikt 2. pielikumu jaunā redakcijā (2. pielikums).
3. Papildināt noteikumus ar 3. pielikumu (3. pielikums).

Ministru prezidents Māris Kučinskis

Zemkopības ministrs Jānis Dūklavs

25.05.2016. 13:07

1000

Zelča

67027650

lasma.zelca@zm.gov.lv